הכתובות הדו-לשוניות מטמסוס

הכתובות הדו־לשוניות מטמסוס הן שתי כתובות פיניקיות־יווניות (בכתב קיפרי הברתי ) שנחקקו על כני אבן המיועדים להצבת פסלים מעליהם, ונמצאו במתחם מקודש לרשף־אפולון בטמסוס (היא תמש בפיניקית) שבקפריסין. הן מתוארכות למחצית הראשונה של המאה ה־4 לפנה"ס.

הכתובות נמצאו בקרבת מזבח הבערה בטמנוס  של האלים המקבילים רשף־אפולון ליד האתר טמסוס, משני צדדיו השונים.;לתוכנית הטמנוס ומיקום מציאת הכתובות בתוכו, ראו: הכתובות נכתבו בשפה הפיניקית באלפבית פיניקי ובשפה היוונית בכתב קיפרי הברתי (כתב הברתי שהיה נפוץ בקפריסין לכתיבת יוונית). כל אחת מהכתובות מקדישה "סמל" (פסל) לאלוהי הטמנוס רשף־אפולון, עם אפיתטים מקבילים בשתי השפות. בכתובות הפיניקיות נזכר תאריך ומניין שנים לפי שנות מלכות מלכיתן מלך כתי (כתיון) ואדיל (אידליון), כאשר בכתובות היווניות לא מוזכר תאריך כלל. השנים 17 ו־30 למלכות מלכיתן מקבילות בקירוב לשנים 375 ו־362 לפנה"ס בהתאמה. הכתובות הפיניקיות מסתיימות בנוסח הנפוץ בכתובות נדר פיניקיות, והכתובות היווניות מסתיימות בנוסח מזל ("לטיכה") הנפוץ בכתובות יווניות שונות.

הכתובות
כתובת מנחם
כתובת מנחם חקוקה על כן שיש מיובא המיועד להצבת פסל מעליו. הכתובת, המסומנת כ־KAI 41 ו־RÉS 1212, היא הקדשת פסל ל"רשף אליית"־"אפולון אֶלֶיטַס":

תעתיק הכתובת הקיפרית ליוונית ופירושה בעברית הוא:KAI 41
+אלפבית קיפרי הברתיתעתיק לאותיות לטיניתהמרה לאלפבית יווניתרגום לעברית𐠰𐠙𐠯𐠥𐠀𐠭𐠚𐠰𐠝𐠰𐠝 . 𐠁𐠰𐠋𐠚זה הפסל אשר נתן𐠊𐠩 . 𐠃𐠚𐠮𐠋𐠚 . 𐠔𐠙𐠩𐠩והקדיש מנסס𐠃𐠜𐠕𐠛𐠃𐠚 . 𐠰𐠂𐠯𐠃𐠂בן נומניוס, לאל𐠰𐠂𐠀𐠟𐠂𐠒𐠛 . 𐠰𐠂𐠁𐠐𐠂לאפולון אלייטס𐠰𐠂 . 𐠂𐠱𐠊𐠂למזל (טיכה).
נחום סלושץ פרש את הכתובת הפיניקית כך: .תרגום דומה (לגרמנית) נמצא אצל:  השם היווני Μανασες (או Mnāsēs) הוא חיקוי לשם הפיניקי מנחם, והעתקת הח' כ־σ נובעת מהנטייה להגות לעיתים σ כ־ה' (העיצור הקרוב ביותר ביוונית ל־ח') בניב היווני הקפריסאי (מקרה דומה ניתן למצוא בכתובת עבדססם, בה σ יוונית מועתקת ל־ה' פיניקית). והשם Νομενίος הוא תרגום של השם הפיניקי "בן־חדש", בן החודש, או תחילת החודש, ומופיע כך בפיניקית ויוונית גם בכתובת בן־חדש מאתונה. "בן ערק" הוא המוצא הגאוגרפי, אולי ערקה. האפיתטים המקבילים בשתי השפות לשם האל רשף/אפולון הם "אליית" בפיניקית ו־Ελείται או Ελεϝίται ביוונית, ומשמעותו ביוונית כנראה "זה מביצת העשב". החודש "ירח אתנם" הוא "ירח האיתנים" שמוכר גם במקרא, ומופיע בהקשר של תיאור בניית המקדש, תיאור שופע במונחים פיניקיים בעקבות השפעות בנאי המקדש הפיניקים על כתיבתו.

כתובת עבדססם
כתובת עבדססם חקוקה על כן אבן גיר המיועד להצבת פסל מעליו, ובמקור אכן נמצא עם פסל של דמות גבר מוצב מעליו; הפסל כעת אבד. הכתובת, המסומנת כ־RÉS 1213, היא הקדשת פסל נדור ל"רשף אלהיתס"־"אפולון אַלַסִיוֹטַס":

פירוש הכתובת הקיפרית ליוונית ולעברית הוא:
+אלפבית קיפרי הברתיתעתיק לאותיות לטיניתהמרה לאלפבית יווניתרגום לעברית𐠀𐠯𐠥𐠀𐠩 . 𐠠𐠝𐠰 . 𐠁𐠰זה הפסל אשר נתן𐠋𐠚 . 𐠀𐠞𐠨𐠫𐠗𐠩 . 𐠃𐠨אפססום (עבדססם) בן סַמַווֹס𐠔𐠵𐠩 . 𐠰𐠂𐠀𐠡𐠒𐠛𐠰𐠂לא[פולו]ן𐠀𐠏𐠪𐠃𐠭𐠂 . 𐠂𐠱𐠊𐠂אַלַסיוֹטַס, למזל (טיכה).
"פעלת" הוא שם חודש פיניקי.שם חודש זה מופיע גם ב־KAI 37B, 43, ו־112 השם "עבדססם" מבוסס על הרכיב התאופורי הפיניקי "ססם" הנפוץ במיוחד בקפריסין;למשל KAI 35 מכתיון, KAI 40 (כתובות מקדש אידליון) מאידליון, וכתובת קבורת עבדמלקרת הכתי ברודוס החלק "בדס" מתוך השם "עבדססם" הצטמצם בתעתיק ליוונית ל"בס", בניגוד למקרים אחרים באלפבית קיפרי הברתי בהם השתמר זכר לעיצור ד'. שם האב, המופיע בקיפרית כ־sa-ma-wo-se, לא השתמר בפיניקית; אגטמייר פרש את הכיתוב היווני כ־Samâs, ואמדסי־גוזו  וזמורה  משערים שהשם היה שם מקוצר עם הרכיב "שמע־" או "שמ־"; שמות מקוצרים בפיניקית מכילים א' במקום הרכיב התיאופורי, ולכן לפי השערתם מדובר בשם "שמעא" או "שמא".

קיים קוצנזוס לפרש את "אפולון אלסיוטס" כ"אפולון האלשי", אפולון של אלשיה (שם קדום לקפריסין). סיווג אתני או גאוגרפי ספציפי של אלוהות ידוע מאוד מהעולם הפיניקי, אולם הוא מופיע כשיוך בסמיכות (למשל "בעל צור" ולא "בעל הצורי") בניגוד ל"אלסיוטס", שהוא תואר. בנוסף, ייתכן מאוד שאף שהתואר "אלסיוטס" מקורו בשם אלשיה, המקור הקדום נשכח ומקדיש הפסל כבר לא הבין את משמעות התואר כ"אפולו הקפריסאי". המקבילה הפיניקית "אלהיתס" לא מבוססת ישירות על השם הלבנטיני "אלשיה", אלא מהווה תעתיק מדויק (בכתיב חסר לחלוטים) לתואר היווני כולל הסיומת ס' והיחלשות העיצור השורק (ה־ש' הפיניקי המקורי בשם "אלשיה" שהפך ל־ס' ביוונית) מ־σ ל־ה' (בהתאם למבטא היוונית הקפריסאי – ביוונית קפריסאית נהגה השם כ"אַלַהִיוֹטַס"); זאת אף שהשם "אלשי" לאי קפריסין ידוע בפיניקית אף מסוף המאה ה־4 לפנה"ס.

ראו גם
 כתובות מקדש אידליון - כתובות שנמצאו במקדש בקפריסין
 רשימת כתובות כנעניות וארמיות - רשימה של כתובות עתיקות, אותן כתבו כנענים או ארמים

קישורים חיצוניים




ביאורים

הערות שוליים

קטגוריה:כתובות פיניקיות-יווניות
קטגוריה:כתובות KAI
קטגוריה:ממצאים ארכאולוגיים מאבן
קטגוריה:קפריסין: ארכאולוגיה
קטגוריה:המאה ה-4 לפנה"ס
קטגוריה:אוספי המוזיאון הבריטי